BIROUL PERMANENT AL PARLAMENTULUI

În conformitate cu articolul 73 din Constituţia Republicii Moldova şi articolul 47(44) din Regulamentul Parlamentului, se înaintează în Parlament, cu titlu de iniţiativă legislativă, proiectul de Lege privind modificarea şi completarea Anexei nr. 3 a Legii privind organizarea administrativ-teritorială a Republicii Moldova, nr. 764-XV din 27.10.2001, publicată în Monitorul Oficial al Republicii Moldova nr.16/53 din 29.01.2002.

ANEXE:

1) Proiectul de lege;

2) Nota informativă;

3) Adresarea Grupului de iniţiativă din satul Mana către comisia parlamentară de profil, din 10 octombrie 2005;
4) Procesul-verbal al Adunării generale a locuitorilor din satul Mana, din 10.08.2004, privind ieşirea acestei localităţi din componenţa comunei Selişte şi intrarea ei în componenţa primăriei Neculăieuca;
5) Decizia Consiliului local al satului Neculăieuca nr. 03 din 31.01.2005, privind aprobarea demersului din partea grupului de iniţiativă din satul Mana de a trece satul Mana în componenţa primăriei Neculăieuca;
6) Decizia comunei Selişte nr. 8.3 din 23.11.2004, cu privire la examinarea demersului grupului de iniţiativă din satul Mana privind alipirea acestui sat la satul Neculăieuca;
7) Caracteristica social economică a Primăriei s. Neculăieuca, Orhei, la data de 25.07.2008;

8) Caracteristica economică a satului Mana, Orhei, la data de 25.07.2008;

9) Harta schematică a satului Neculăieuca şi a comunei Selişte, cu indicarea hotarelor noii unităţi administrativ-teritoriale, care se propune a fi formată – comuna Neculăieuca.

DEPUTAŢII:

Iurie ROŞCA 

Vlad CUBREACOV 
Valentina ŞERPU 

PROIECT 

LEGE

privind modificarea şi completarea Anexei nr. 3 
a Legii privind organizarea administrativ-teritorială a Republicii Moldova, 
nr. 764-XV din 27.10.2001
Parlamentul adoptă prezenta lege organică.

Articolul I. – Anexa nr. 3 a Legii privind organizarea administrativ-teritorială a Republicii Moldova nr. 764-XV din 27.10.2001, publicată în Monitorul Oficial al Republicii Moldova nr.16/53 din 29.01.2002, cu modificările şi completările ulterioare, se modifică şi se completează la compartimentul „Raionul Orhei” după cum urmează:
a) de la poziţia „Selişte” se exclude cuvîntul „Mana” şi această poziţie va avea următorul conţinut:

	„Selişte
	Selişte

	
	Lucăşeuca”


b) poziţia „Neculăieuca” se completează cu cuvîntul „Mana” şi va avea următorul conţinut:
	„Neculăieuca
	Neculăieuca

	
	Mana”


Articolul II. – Prezenta lege intră în vigoare la data publicării.

PREŞEDINTELE PARLAMENTULUI   


Marian LUPU

NOTĂ INFORMATIVĂ

la proiectul de Lege 
privind modificarea şi completarea Anexei nr. 3 
a Legii privind organizarea administrativ-teritorială a Republicii Moldova, 
nr. 764-XV din 27.10.2001, publicată în Monitorul Oficial al Republicii Moldova nr.16/53 din 29.01.2002

Prezentul proiect de lege a fost elaborat de un grup de deputaţi, în conformitatea cu prevederile legislaţiei în vigoare referitoare la soluţionarea chestiunilor referitoare la modificarea hotarelor unităţii administrativ-teritoriale cauzată de necesitatea transferării localităţilor dintr-o unitate administrativ-teritorială în alta. Acest proiect de act legislativ a fost elaborat ca urmare a unei solicitări parvenite în Parlament din partea unui grup de iniţiativă din satul Mana. În prezent această localitate este inclusă în componenţa comunei Selişte din raionul Orhei. Potrivit materialelor care au fost prezentate de grupul de iniţiativă, precum şi de primăria satului Neculăieuca, rezultă că operarea modificărilor şi completărilor propuse prin acest proiect de lege sunt oportune şi consună cu interesul locuitorilor satului Mana. Precum este menţionat în demersul grupului de iniţiativă, satul Mana, geografic, este situat la o distanţă de numai 1 km. de satul Neculăieuca şi are o porţiune mare de hotar comun cu localitatea respectivă. Distanţa dintre satele Mana şi Selişte este de 8 km. Locuitorii satului Mana susţin că le este greu să se deplaseze până la primăria din Selişte pentru a soluţiona problemele curente, iar trecerea acestei localităţi în componenţa primăriei Neculăieuca ar influenţa benefic relaţiile dintre locuitorii acestui sat şi autorităţile administraţiei publice locale de nivelul unu.
Prezentul proiect de lege a fost elaborat cu respectarea prevederilor legislaţiei interne, precum şi a normelor internaţionale la care a aderat Republica Moldova.

Potrivit Constituţiei Republicii Moldova, consultarea cetăţenilor în problemele locale de interes deosebit este un principiu fundamental al administraţiei publice locale (Art. 109 din Constituţie). Acest principiu a fost respectat. Dovadă este faptul organizării şi desfăşurării adunării generale a cetăţenilor din satul Mana. Rezultatul lucrărilor acestei adunări sunt fixate într-un proces-verbal, care este prezentat în Parlament. În cadrul acestui for, cetăţenii, locuitori ai satului Mana, s-au pronunţat în favoarea trecerii satului respectiv în componenţa primăriei Neculăieuca. Astfel, au fost respectate şi prevederile Legii privind organizarea administrativ-teritorială a Republicii Moldova, care stabileşte în art. 17 alin. (1) că „formarea, desfiinţarea şi schimbarea statutului unităţii administrativ-teritoriale se efectuează de către Parlament după consultarea cetăţenilor”. Articolul 18 al aceleiaşi legi prevede: „Modificarea hotarelor unităţii administrativ-teritoriale cauzată de necesitatea transferării localităţilor dintr-o unitate administrativ-teritorială în alta, precum şi transferarea centrului administrativ se efectuează de către Parlament după consultarea cetăţenilor”. Astfel, dat fiind faptul că cetăţenii deja au fost consultaţi, ei pronunţându-se în favoarea acestei transferări, Parlamentul poate adopta modificarea propusă. Carta europeană a autonomiei locale, care de asemenea prevede consultarea cetăţenilor în acest gen de probleme, a fost de asemenea respectată.
Menţionăm şi faptul că la elaborarea respectivului proiect de lege s-a ţinut cont de prevederile  Legii despre Regulamentul cu privire la modul de soluţionare a chestiunilor organizării administrativ-teritoriale a Republicii Moldova Nr.741 din 20.02.1996. Acesta act legislativ special prevede la punctul 3. că „Formarea şi desfiinţarea localităţilor care nu constituie o unitate administrativ-teritorială, precum şi schimbarea subordonării lor se hotărăsc de către Parlament, la propunerea consiliilor locale respective după consultarea cetăţenilor”.
Dată fiind dorinţa cetăţenilor care locuiesc în satul Mana de a trece sub jurisdicţia primăriei Neculăieuca şi acordul Consiliului local al satului Neculăieuca în acest sens, precum şi în baza prevederilor legislaţiei în vigoare şi a normelor internaţionale, propunem spre examinare şi aprobare acest proiect de lege Parlamentului.
DEPUTAŢII:
